Anvar Berdiyev

Anvar Toʻxtayevich Berdiyev (tugʻ: 1978-yil 11-may; Qashqadaryo, Oʻzbekiston SSR, SSSR) — oʻzbek futbolchisi, hujumchi sifatida oʻynagan.

Futbolchilik faoliyati 
Anvar Berdiyev mehnat faoliyatini Temiryoʻlchida boshlagan. „Mashal“ va „Nasaf“ klublarida oʻynagan. 2000-yilda Fargʻonaning „Neftchi“ jamoasiga koʻchib oʻtib, eng katta muvaffaqiyatlarga erishdi. 2001-yilda u Oʻzbekiston chempioni, 2012-yilda esa chempionatning eng yaxshi toʻpurarlaridan biri boʻldi. 2012-yil 29-dekabrda IFFHS hali ham faol oʻyinchilar orasidan dunyoning eng muvaffaqiyatli Top-divizion toʻpurarlari roʻyxatini eʼlon qildi. Anvar Berdiyev faoliyati davomida 433 ta oʻyinda 205 ta gol urgan holda roʻyxatda 18-oʻrinni egalladi. 2012-yil 31-dekabrda IFFHS oʻzining yangilangan roʻyxatini eʼlon qildi. Anvar Berdiev 240 gol bilan 326 nafar futbolchi orasida 296-oʻrinni egalladi.

Anvar Berdiyev 225 ta gol bilan Oʻzbekiston chempionatlari tarixidagi eng yaxshi toʻpurarlaridan hisoblanadi (2018-yil 23-oktyabr holatiga koʻra). 2012-yilning 13-sentyabr kuni „Qizilqum“ga qarshi oʻyinda 199 va 200-gollarni kiritdi va Oʻzbekiston chempionatida Zafar Xolmurodovdan keyin 200ta gol urgan ikkinchi futbolchi boʻldi.

2013-yil 28-iyun kuni Anvar Toʻxtayevich „Neftchi“ni tark etib, „Bunyodkor“ klubiga oʻtdi va u bilan bir yarim yillik shartnoma imzoladi. 2015-yilning yozida u „Bunyodkor“ni tark etdi va „Andijon“ bilan shartnoma imzoladi. „Andijon“ safida 11ta oʻyinda maydonga tushgan Berdiev 7ta gol urdi va „Andijon“ning Oʻzbekiston ligasida qolishiga katta hissa qoʻshdi. U 7 ta gol bilan „Andijon“ning mavsumdagi eng yaxshi toʻpurari boʻldi.

2018-yilning yanvar oyida Berdiev yana „Neftchi“ ga oʻtdi. 2018-yilning 12-iyun kuni u Oʻzbekiston Superligasidagi Andijon jamoasi safida 500-rasmiy oʻyinini oʻtkazib, 88-daqiqada „Neftchi“ darvozasini ishgʻol qildi.

U 2019-yilda Fargʻonaning „Istiqlol“ klubida oʻynagan. 2019-yilning avgust oyida Berdiyev futbolchilik faoliyatini yakunlagani va murabbiylik faoliyatini Fargʻonaning „Istiqlol“ klubida Sergey Lebedevga yordamchi murabbiy sifatida boshlaganini eʼlon qildi. 2023-yildan Shoʻrtan klubi Bosh murabbiyi.

Terma jamoadagi faoliyati 
1998-yil 24-aprelda u Ozarbayjonga qarshi oʻyinda Oʻzbekiston milliy terma jamoasi safida debyut qildi. Hammasi boʻlib 5 ta oʻyin oʻtkazib, 2 ta gol urdi.

Yutuqlar 

 Oʻzbekiston chempioni (2): 2001, 2013
 Oʻzbekiston chempionati kumush medali sovrindori (5): 2000, 2002, 2003, 2004, 2006
 Oʻzbekiston kubogi sohibi: 2013
 Oʻzbekiston chempionatining eng yaxshi toʻpurari: 2012 (19 ta gol)
 Gennadiy Krasnitskiy klubi aʼzosi

Manbalar

Havolalar 

 National Football Teams.com
 Soccerway
 Transfermarkt (igrok)

1978-yilda tugʻilganlar
11-mayda tugʻilganlar
Yashayotgan insonlar
Alifbo boʻyicha futbolchilar
Oʻzbekistonlik erkak futbolchilari
Futboldagi erkak hujumchilar
Qoʻqon 1912 klubi futbolchilari
Mashʼal klubi futbolchilari
Nasaf klubi futbolchilari
Neftchi (Fargʻona) futbolchilari
Bunyodkor klubi futbolchilari
Andijon klubi futbolchilari
Oʻzbekiston milliy terma jamoasi erkak futbolchilari
Oʻzbekistonlik futbol murabbiylari
Turon Yaypan futbol klubi bosh murabbiylari
Shoʻrtan klubi murabbiylari
Buxoro klubi murabbiylari
Istiqlol Fargʻona klubi murabbiylari
Alifbo boʻyicha sportchilar